**ACORD DE PARTENERIAT PENTRU CREAREA UNEI REȚELE ANTREPRENORIALE**

**ÎN CADRUL PROIECTULUI „VIITORUL TĂU ÎN ANTREPRENORIAT – SOLUȚIE PENTRU O CARIERĂ DE SUCCES” POCU/829/6/13/142048**

**PĂRȚILE:**

**I. UNIVERSITATEA DE VEST DIN TIMIȘOARA**, cu sediul în Timișoara, B-dul Vasile Pârvan nr. 4, judeţul Timiș, telefon +40-(0)256-592111, fax +40-(0)256-592310, e-mail smartstartup@e-uvt.ro, cod fiscal/cod unic de înregistrare 4250670, reprezentată prin Pirtea Marilen-Gabriel, având funcţia de Rector

**și**

**II. ......................, personalitate juridică ......................................, cu sediul în ................., adresa ........................................................, telefon ............................, fax .............................., e-mail ....................................................., cod fiscal/cod unic de înregistrare ............................., reprezentată prin ............................................, având funcţia de ....................**

**În conformitate cu prevederile proiectului „Viitorul tău în antreprenoriat – soluție pentru o carieră de succes”, POCU/829/6/13/142048, convin să încheie prezentul acord de parteneriat:**

**Art.1: OBIECTUL ACORDULUI:**

Prezentul acord de parteneriat are ca obiect crearea unei rețele antreprenoriale la nivelul Regiunii Vest în general și a Municipiului Timișoara în special pentru susținerea grupului țintă al proiectului „Viitorul tău în antreprenoriat – soluție pentru o carieră de succes”, POCU/829/6/13/142048, cu sprijin de orice fel pentru crearea și funcționarea unei rețele antreprenoriale, inclusiv prin furnizarea de resurse pentru înființarea și dezvoltarea afacerilor, promovarea inovării și facilitării transferului tehnologic în Regiunea Vest, facilitarea accesului la informații și expertiză pentru fiecare întreprindere înființată și oferirea de sesiuni de mentorat și coaching, furnizarea de know-how și modele de bună practică în domeniul antreprenoriatului participanților la proiect.

**Art.2: OBLIGAȚIILE PĂRȚILOR**

**2.1. În cadrul prezentului acord, \_\_\_\_\_\_\_\_\_\_\_\_\_ se angajează, în măsura disponibilității sale,** să deruleze următoarele activități în cadrul rețelei antreprenoriale:

1. Să participe la orice inițiativă pe care o consideră relevantă pentru propria organizație, inițiate în cadrul rețelei antreprenoriale;
2. Să sprijine, în măsura competențelor sale, afacerile ce urmează a fi finanțate prin intermediul proiectului „Viitorul tău în antreprenoriat – soluție pentru o carieră de succes”, POCU/829/6/13/142048 pe domeniul său specific de expertiză, cu resurse privind înființarea și dezvoltarea afacerilor;
3. Să ofere know-how-ul de care dispune și pe care este dispus să-l împărtășească participanților, inclusiv modele de bună practică în domeniul antreprenoriatului;
4. Să participe la sesiunile de mentorat și coaching organizate pentru membrii grupului țintă care dezvoltă idei de afaceri viabile;
5. Să participe, în măsura competențelor sale, la întâlniri de lucru, schimburi de experiență, care să se concentreze pe următoarele subiecte:

* Înțelegerea impactului afacerilor/activităților beneficiarilor de finanțare și definirea priorităților de acțiune, trasarea profilului de mediu al companiilor;
* Modalități de eficientizare a consumului de resurse și reducere a poluării;
* Evaluarea activităților și a impactului lor asupra mediului;
* Identificarea unor modele de activitate/afaceri, mai sustenabile;
* Scanarea zonelor de activitate și a proceselor operaționale, precum și identificarea oportunităților pentru îmbunătățirea activității;
* Alte subiecte în funcție de profilul activităților și domeniile de interes.

1. Să faciliteze accesul la informații și expertiză pentru fiecare întreprindere înființată;
2. Să participe la workshop-urile dedicate stimulării aptitudinilor antreprenoriale;
3. Să participe la mese rotunde și dezbateri publice pe teme asociate antreprenoriatului, organizate în cadrul proiectului;
4. Să participe la întâlniri de studiu interactive pentru facilitarea interacțiunii studenților cu preocupări antreprenoriale cu reprezentanți relevanți din ecosistemul antreprenorial din Regiunea Vest;
5. Să promoveze inovarea și facilitarea transferului tehnologic în Regiunea Vest;

**2.1. În cadrul prezentului acord, Universitatea de Vest din Timișoara, în calitate de Beneficiar al proiectului „Viitorul tău în antreprenoriat – soluție pentru o carieră de succes”, POCU/829/6/13/142048 se angajează:**

1. Să coordoneze funcționarea rețelei antreprenoriale;
2. Să faciliteze relația dintre start-up-urile înființate prin proiect și partenerul din cadrul rețelei antreprenoriale;
3. Să promoveze partenerul din cadrul rețelei antreprenoriale și să susțină activitățile sale care au ca scop promovarea spiritului antreprenorial și a formării antreprenoriale;
4. Să participe activ la activitățile inițiate de partenerul din cadrul rețelei antreprenoriale în domeniul sprijinirii afacerilor nou inițiate;
5. Să nominalizeze reprezentanți ai Universității de Vest din Timișoara care să participe la activitățile organizate de partenerul din cadrul rețelei antreprenoriale;
6. Să disemineze prin mijloacele specifice (comunicate de presă, știri, pagina web a proiectului, pagina facebook a proiectului) informațiile, rezultatele și activitățile relevante ale partenerului din cadrul rețelei antreprenoriale;
7. Să sprijine activitățile organizate în domeniul antreprenoriatului de către partenerul din cadrul rețelei antreprenoriale prin punerea la dispoziție a unei săli și a infrastructurii necesare pentru acestea;
8. Să invite reprezentanții partenerului din cadrul rețelei antreprenoriale la workshop-urile dedicate stimulării aptitudinilor antreprenoriale și să pună la dispoziția acestora programul evenimentului;
9. Să invite reprezentanții partenerului din cadrul rețelei antreprenoriale la mese rotunde și dezbateri publice pe teme asociate antreprenoriatului organizate în cadrul proiectului și să pună la dispoziția acestora programul evenimentului;
10. Să invite reprezentanții partenerului din cadrul rețelei antreprenoriale la întâlniri de studiu interactive organizate în cadrul proiectului și să pună la dispoziția acestora programul evenimentului.

**Art.3: DURATA ACORDULUI DE PARTENERIAT:**

**3.1.** Prezentul acord de parteneriat se încheie pe o durată de 3 ani;

**3.2.** Modificarea duratei acestui acord de parteneriat se poate face printr-un acord scris, semnat de părți.

**Art.4: NOTIFICĂRI**

**4.1.** În accepțiunea părților, orice notificare adresată de una dintre acestea celeilalte, este valabil îndeplinită dacă va fi transmisă la adresa de sediu a părților, respectiv:

* sediul Universității de Vest din Timișoara, B-dul Vasile Pârvan nr. 4, e-mail [smartstartup@e-uvt.ro](mailto:smartstartup@e-uvt.ro)
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Art.5: COMUNICĂRI**

**5.1.** Orice comunicare între părți, referitoare la îndeplinirea prezentului acord de parteneriat, trebuie să fie transmisă în scris. Orice document scris trebuie înregistrat atât în momentul transmiterii, cât și în momentul primirii.

**5.2.** Comunicările dintre părți se pot face și prin telefon, fax sau e-mail, cu condiția confirmării în scris a primirii comunicării.

**Art.6: CONFIDENȚIALITATE ȘI PRELUCRARE DATE CU CARACTER PERSONAL**

* 1. Părțile înțeleg și sunt de acord ca pe parcursul sau în legătură cu executarea prezentului acord de parteneriat, pot avea acces la date cu caracter personal aparținând celeilalte părți.
  2. Părțile se obligă să păstreze confidențialitatea datelor, informațiilor și documentelor pe care le vor deține în vederea executării clauzelor prezentului acord de parteneriat și au o obligație statutară adecvată de confidențialitate.
  3. Prelucrarea datelor cu caracter personal se face în conformitate cu prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), iar persoanele vizate beneficiază de drepturile prevăzute în Regulamentul 679/2016, respectiv: accesul la datele cu caracter personal proprii, rectificarea sau ștergerea acestora, restricționarea prelucrării sau a dreptului de a se opune prelucrării, precum și dreptul la portabilitatea datelor, în condițiile respectării prevederilor ce constituie temei legal pentru prelucrarea datelor.
  4. Scopul prelucrării îl reprezintă executarea prezentului acord de parteneriat și, dacă este cazul, îndeplinirea obligațiilor legale care revin fiecărei Părți. Durata prelucrării este limitată la perioada de executare a acordului sau, dacă este necesar, pe perioada de timp ulterioară executării acestuia, pentru care legea impune stocarea datelor cu caracter personal de către părți.
  5. Părțile se obligă să nu prelucreze datele cu caracter personal furnizate în alt scop decât acela pentru care au fost transmise și vor implementa măsuri corespunzătoare, privind securitatea prelucrării, de natură tehnică și organizațională de protecție față de distrugerea neautorizată sau ilegală, pierderea, modificarea, divulgarea neautorizată sau accesul neautorizat la datele cu caracter personal.
  6. Părțile se vor înștiința reciproc, fără întârzieri nejustificate, dacă iau cunoștință de orice încălcare a securității datelor cu caracter personal ce fac obiectul prelucrării conform prezentului acord de parteneriat.

**Art.7: SOLUȚIONAREA LITIGIILOR**

* 1. Părțile vor depune toate diligențele necesare pentru rezolvarea pe cale amiabilă a divergențelor apărute în legătură cu prezentul acord.
  2. În cazul în care nu este posibilă rezolvarea divergențelor pe cale amiabilă, părțile au dreptul să se adreseze instanțelor judecătorești competente.

**Art.8: FORȚA MAJORĂ**

* 1. Forța majoră exonerează de răspundere părțile, în cazul neexecutării parțiale sau totale a obligațiilor asumate prin prezentul acord.
  2. Partea care invocă forța majoră are obligația să o aducă la cunoștința celeilalte părți, în scris, în maxim 5 (cinci) zile de la apariție.

**Art.9: CLAUZE FINALE**

**9.1.** Modificarea prezentului acord se face numai prin act adițional încheiat între părți.  
Prezentul acord de parteneriat reprezintă voința părților și înlătură orice altă înțelegere verbală dintre acestea, anterioară sau ulterioară încheierii lui.

**9.2.** Prezentul acord s-a încheiat la data de \_\_\_\_.\_\_.2023, în 2 (două) exemplare originale, câte una pentru fiecare parte.

UNIVERSITATEA DE VEST DIN TIMIȘOARA, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RECTOR, \_\_\_\_\_\_\_\_\_\_\_\_\_\_\_\_\_\_\_,

**Marilen Gabriel PIRTEA \_\_\_\_\_\_\_\_\_\_\_\_**